Publication: Magyar Közlöny
Issue: MK-2002-62 (Year: 2002, Number: 62)
Era: 1990-2004
Section: 25/2001. (XI. 21.) BM rendelet a következõ 44/A. §-sal
Paragraph Index: 77

4. § A belügyi szervek szociális és kegyeleti gondoskodással kapcsolatos egyes feladatairól szóló 39/1997. (VII. 18.) BM rendelet 13. §-ának (5) bekezdése helyébe a következõ rendelkezés lép: „(5) Az állomány azon tagja részére, aki három vagy több gyermeket, illetve fogyatékos gyermeket, továbbá gyermeket egyedül nevel, háromévenként a belügyi szervek üdültetési célú intézményeinek igénybevételéhez térítésmentes üdültetés biztosítható a munkáltató szerv költségvetése terhére. Az intézmény által nyújtott — a térítési díjba nem foglalt — szolgáltatások árából, az intézmény a gazdálkodásért felelõs vezetõ döntésének megfelelõ mértékû, de legalább 10%-os kedvezmény biztosítható az üdülõk költségvetése terhére.”

Source: https://magyarkozlony.hu/hivatalos-lapok/a349ebbec81a3e91466b59c06e6af9b44b50041e/dokumentumok/3624c0711d7bc0d4882b6148ec448cbc63e9004d/letoltes